Pannekoche

Föör Pannekoche säät mer och Eijekooche. Dat eßß jätt för ze äßße, watt mer op dor janze Welt kennt.

Dozoh verklopp me Eijer, Mäll, un Milesch zo_nem jlatte flössije Dejsch, deet en Pries Salz un Zucke dobeij, un back dat Janze joldjelev en_e_ner jefettete Pann ußß. Wenn dä Kooche ußß de Pann kütt, deet me_en met Puderzucke, Marmelaat ode söößem Sirup op dor Desch.

En Holland eßß dä Pannenkoek en Nazijonaljereesch un mer kann_et en jeder Weetschaff met divärrse Beläsch (Zucke un Zimp, Äppel, Ahornsirup) äßße.

En besondere Spezijalität senn rheijnische Appelkööjelsche. Dat es unjefähr dä jliche Dejsch wie beijm Pannekooche, nur deet me noch jätt Häff un kleijgefitschte Äppel ode ander Oppß (z. B. Kiersche, Proumme, Wollbere) een d'r Dejsch.

Saachjrupp:För ze Esse